3.12.2008 Den Europæiske Unions Tidende L 324/1 (Retsakter vedtaget i henhold til traktaterne om oprettelse af Det Europæiske Fællesskab/Euratom, hvis offentliggørelse ikke er obligatorisk) AFGØRELSER OG BESLUTNINGER RÅDET RÅDETS AFGØRELSE af 15. oktober 2007 om undertegnelse og midlertidig anvendelse af en protokol til Euro-Middelhavsassocieringsaftalen mellem De Europæiske Fællesskaber og deres medlemsstater på den ene side og Kongeriget Marokko på den anden side for at tage hensyn til Republikken Bulgariens og Rumæniens tiltrædelse af Den Europæiske Union (2008/881/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, første afsnit, første punktum, under henvisning til akten om Bulgariens og Rumæniens tiltrædelse, særlig artikel 6, stk. 2, under henvisning til forslag fra Kommissionen, og ud fra følgende betragtninger: (1) Den 23. oktober 2006 bemyndigede Rådet Kommissionen til på Det Europæiske Fællesskabs og dets medlemsstaters vegne at føre forhandlinger med Kongeriget Marokko om en protokol, der ændrer de aftaler, der er indgået mellem Det Europæiske Fællesskab og tredjelande, navnlig Euro- Middelhavsassocieringsaftalen mellem De Europæiske Fæl- lesskaber og deres medlemsstater på den ene side og Kongeriget Marokko på den anden side, for at tage hensyn til Republikken Bulgariens og Rumæniens tiltrædelse af Den Europæiske Union. (2) Forhandlingerne er blevet ført til ende til Kommissionens tilfredshed. (3) Ifølge artikel 9, stk. 2, i den med Kongeriget Marokko forhandlede protokol anvendes protokollen midlertidigt inden dens ikrafttræden. (4) Protokollen bør undertegnes og anvendes midlertidigt i afventning af gennemførelsen af de procedurer, der er nødvendige for dens indgåelse — TRUFFET FØLGENDE AFGØRELSE: Artikel 1 Undertegnelsen af protokollen til Euro-Middelhavsassocierings- aftalen mellem De Europæiske Fællesskaber og deres medlems- stater på den ene side og Kongeriget Marokko på den anden side for at tage hensyn til Republikken Bulgariens og Rumæniens tiltrædelse af Den Europæiske Union godkendes herved på Fællesskabets vegne med forbehold af indgåelsen af protokollen. Teksten til protokollen er knyttet til nærværende afgørelse. Artikel 2 Formanden for Rådet bemyndiges til at udpege den (de) person(er), der er beføjet til på Det Europæiske Fællesskabs og dets medlemsstaters vegne at undertegne protokollen til Euro- Middelhavsassocieringsaftalen mellem De Europæiske Fælles- skaber og deres medlemsstater på den ene side og Kongeriget Marokko på den anden side for at tage hensyn til Republikken Bulgariens og Rumæniens tiltrædelse af Den Europæiske Union.